**210518**

**Болашақ туралы**

**екінші**

***«Саул філістірлердің қостарын көргенде шошып, жүрегі қатты дірілдеп кетіп, Жаратқан Иеден ақыл сұрады. Бірақ Жаратқан Ие оған жауап бермеді. Сонда Саул нөкерлеріне: «Маған аруақ шақыратын бір сәуегей әйелді табыңдар! Мен оған барып, ақыл сұрап көрейін,» — деп бұйырды.»***

***(Патшалықтар 1-ж. 28:5-7)***

Көп адамдар астрологияға, карталарды оқуға, көріпкел мен болжаушыларға және олардың жалған уәделеріне өздерінің ақшаларын, уақытын құртады. Осының бәрі және өздерінің болашағына үміттерін артатын көптеген адамдар арасында үлкен бизнеске айналды, бірақ, шындығына келсек, болашақты Құдай ғана біледі.

Сіз өзіңіздің болашағыңыз туралы қаншалықты білесіз? Әдетте ультрадыбысты қолданатын дәрігерлер болашақ баланың жынысын болжай алады, бірақ кейбір ата-аналар баласының жынысын алдын-ала білгілері келмейді. Олар мұның тосын сый болғанын қалайды, ал кейбіреулері, бұл баланың жынысы ұнамай қалады деп қорқып, ертеңгі күнді білмегенді жөн көреді. Алайда, көптеген адамдар бәрібір білгілері келеді.

Әрине, көріпкел қандай да бір мистикалық түрде хрусталь шарға қарап, шамдарды қойып, көздерін жыпылықтап сізге болашақта не болатынын анық емес жалпылама түрде айтып бере алады (әрине, ақшаға). Бірақ Құдай ғана болашақты анық біледі.

Ира Стэнфилл: «Мен ертеңгі күнім туралы нақты білмеймін, бірақ менің қолымды Кім ұстап тұрғанын білемін», - деп айтты және бұл кепілдік сіздікі болуы мүмкін, досым. Құдайдың сізбен бірге жүретінін, сізді ешқашан тастамайтынын білу – бір көріпкелдің сізді болашақта не күтіп тұрғаны туралы жалған сөзін айтқанынан гөрі жақсырақ. Құдайдың баласы ешқашан жалғыз болмайды. Егер сіз Құдайдың Ұлы Иса Мәсіхпен қол ұстасып келе жатқаныңызды елестете алсаңыз, сіз шынымен болашағыңыз туралы уайымдап, ол туралы сондай көп ойланар ма едіңіз?

Бұл Джанетке қоңырау шалған жалғыз қоңырау емес еді. Алдағы бірнеше күнде 50-ден астам қоңырау шалушы «Болашақты қалай білуге болады?» деген негізгі сұрақты қойды. Құдайдың Сөзінен, Киелі кітаптап, болашақтың не екенін білуге болады. Мұны оқы, досым. Бұл сіздің «Менің болашағым жайлы айтып бере аласыз ба?» деген сұрағыңызға жауап береді.